"Аҭоурых-архивтә институт аҟны аҵара анысҵоз Лисовскии иҭоурых сԥыхьашәеит, Аԥсны дшыҟаз, аполитика иахҟьаны ауниверситет данҭырҵа солдаҭк арра ихыигарц ҳтәылахь дшаарышьҭыз. Даара ихшыҩ ҵарын, асахьақәагьы бзианы иҭихуан. Амшынеиқәатәи - аҟәаратә цәаҳәа ҳәа иҟан, уаҟа аурыс абаталионқәа рҭыԥқәа ахьалхыз ахсаалақәа ҟаиҵон, илаԥш иҵашәоз ақыҭа, амҩа зегьы ақьаад ианиҵуан. 1837 шықәсазы Ҵабалаа Урыстәыла ҳадлеит ҳәа ашәҟәы анырыҩуаз иара приставс дыҟан, аԥсшәа идыруан. Иара еиҳабацәа рыдҵала Нхыҵ Кавказҟа амҩақәа зеиԥшраз ҭиҵаауан. Урыстәылеи Кавкази аибашьра анрыбжьала ишԥарыхәари уи ҳәа идыррақәа рхы иадырхәеит", - лҳәеит Ҵәыџьԥҳа.
Шәазыӡырҩы аудио. Иаҳа инеиҵыху анҵамҭа шәаҳар шәылшоит арадио Sputnik Аԥсны аефир аҟны.